Na podlagi prvega odstavka 7. člena Poslovnika postopka izbora predstavnikov nevladnih organizacij, izdajam Monika Kostanjevec, pravna svetovalka CNVOS, kot vodja postopka, dne 21. 8. 2019:

**S K L E P**

**O ZAČETKU POSTOPKA IZBORA PREDSTAVNIKA NEVLADNIH ORGANIZACIJ V**

**DELOVNO SKUPINO MINISTRSTVA ZA PRAVOSODJE ZA PRIPRAVO PREDLOGA ZAKONA O SPREMEMBAH IN DOPOLNITVAH KAZENSKEGA ZAKONIKA**

1. **Začne se postopek izbora predstavnice oziroma predstavnika nevladnih organizacij v delovno skupino Ministrstva za pravosodje za pripravo predloga Zakona o spremembah in dopolnitvah Kazenskega zakonika.**
2. **Za člana komisije za postopek izbora pri CNVOS imenujem:**

* **Veroniko Vodlan, CNVOS,**
* **Mateja Verbajsa, CNVOS.**

Obrazložitev:

Center za informiranje, sodelovanje in razvoj nevladnih organizacij – CNVOS je s strani **Ministrstva za pravosodje, Direktorata za kaznovalno pravo in človekove pravice,** prejel poziv za izbor predstavnika nevladnih organizacij v delovno skupino Ministrstva za pripravo Predloga Zakona o spremembah in dopolnitvah Kazenskega zakonika (predlog KZ-1F).

Ker poziv naročnika vsebuje vse potrebne podatke za pričetek postopka izbora predstavnika nevladnih organizacij, je bil izdan sklep, kot je razvidno iz 1. točke izreka tega sklepa.

Na podlagi prvega odstavka 6. člena Poslovnika postopka izbora predstavnikov nevladnih organizacij in pooblastila direktorja sta bili imenovana preostala člana komisije.

Poziv kandidatom in upravičencem s prijavnico se sprejme ločeno in objavi skupaj s tem sklepom.

Monika Kostanjevec

vodja postopka